Grunlandia

Grunlandia (na grunlandes: Kalaallit Nunaat; na danes: Grønland) ta un teritorio outónomo i parti konstituyente di e Reino di Dinamarka (Kongeriget Danmark), huntu ku Dinamarka i Islanan Faroe.

Historia
Deskubri pa Erik e Korá den aña 982, su evangelisashon a inisia den e siglo XI y den 1261 a keda riba soberania di Noruega. Bandonando e kolonianan oropeo, e inuit tabata e úniko habitante den e teritorio te e siglo XVI. E navegantenan oropeo Frobisher i John Davis (siglo XVI), a bishita e isla sin enkontra desendientenan di e antiguo colononan. Den siglo XVIII (1721) a yega kolonistanan danes, kende si a asenta den e ost di e isla y a funda Godthab, awe yamá Nuuk. 

E 1953 a deha di ta kolonia danes, ya ku si a konvirtie e teritorio di Reino di Dinamarka y, e 1979, a obtene outonomia interno, ku Gobièrnu i asamblea legislativo propio. Esaki traspaso di kompetensianan a provoká ku na 1985 Grunlandia a bandoná Union Oropeo, despues di a drenta na 1973 huntu ku Dinamarka, por e ku Grunlandia sería, teknikamente, e promé pais den e historia ku a bandoná e Union Oropeo despues di su ingreso. Aktualmente e ta asosiá komo un di e pais i teritorionan ultramar di Union Oropeo i ta miembro di OCTA.

Dia 25 di novèmber 2008 Grunlandia a aprobá e ampliashon di su estatuto di outonomia mediante un referèndum sobre su outogobernashon ku lo otorga rekursonan ekonómiko mas grandi, e kontrol di su rekursonan petrolifero, i e posibilidat di si akoge den e derecho di outodeterminashon. Ounke e ta sigui pertenesé na Reino di Dinamarka, ta kalkula ku a lo largo di siglo 21 lo proklamá independensia kompleto di Dinamarka pa asina forma un estado nobo.

Supdivishonnan
Atministrativamente, e Grunlandia ta dividí den kuater munisipio: Kujalleq, Qaasuitsup, Qeqqata y Sermersooq. E Parke Nashonal den nort-ost di Grunlandia ta un área no inkorporá i e Base Aereo di Thule (Pituffik) tambe ta un área no inkorporá.

 Relashon ku Dinamarka 
E relashon entre Dinamarka i Grunlandia ta basá riba un modelo di outonomia i kolaborashon dentro di un marko konstitushonal komun.

Ounke Grunlandia ta geográfikamente parti di Nort Amérika, e tin un status polítiko spesial den e reino. Desde 1979, Grunlandia tin outonomía interno, i desde 2009 a haya mas poder den gobièrnu propio, inkluyendo kontrol riba mayoria di su asuntunan interno. Dinamarka ta responsabel pa asuntonan manera defensa, relashonnan eksterior i moneda, mientras ku e gobièrnu di Grunlandia ta maneha enseñansa, kultura, salubridat i maneho di rekursonan natural. 

Category:Dinamarka